**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΓΕΝΙΚΗΣ ΠΑΙΔΕΙΑΣ)**

**3ο ΘΕΜΑ**

Συνδυάζοντας τις ιστορικές σας γνώσεις με τις απαραίτητες πληροφορίες από τα κείμενα που σας δίνονται να αναφερθείτε:

**α.** στις συνθήκες εκδήλωσης και τις οικονομικές συνέπειες της διεθνούς οικονομικής κρίσης (1929-1932)

(μονάδες 12)

**β.** στις συνθήκες που συνέβαλαν στην άνοδο και την κυριαρχία του Εθνικοσοσιαλιστικού Κόμματος του Αδόλφου Χίτλερ στο πολιτικό σκηνικό της Γερμανίας μετά την εκδήλωση της διεθνούς οικονομικής κρίσης.

(μονάδες 13)

**Μονάδες 25**

**ΚΕΙΜΕΝΟ Α**

Το καίριο πλήγμα προήλθε από την κατάρρευση του χρηματιστηρίου [της Νέας Υόρκης] τον Οκτώβριο του 1929. Οι εντολές πωλήσεων, που διογκώθηκαν απότομα στις 22 του μήνα, πήραν τη μορφή χιονοστιβάδας στη συνεδρίαση της 24ης Οκτωβρίου.[…] Όλοι δοκιμάζουν να ξεφορτωθούν τους τίτλους τους μια ώρα αρχύτερα, και οι τιμές πέφτουν κατακόρυφα. Πάμπολλες τράπεζες που είχαν επενδύσει τις καταθέσεις των πελατών τους σε μετοχές οδηγούνται σε χρεοκοπία […]. Τρεις μήνες μετά το κραχ της Γουόλ Στριτ η παραγωγή αυτοκινήτων έχει κιόλας μειωθεί στο μισό, παρασύροντας τις βιομηχανίες εξαρτημάτων, ελαστικών και πετρελαίου[…].

Bernstein S. & Milza, P., *Ιστορία της Ευρώπης*, τ. 3, μτφρ. Μ. Κοκολάκης, Εκδόσεις Αλεξάνδρεια, Αθήνα 1997, σ. 67-68.

**ΚΕΙΜΕΝΟ Β**

Η κρίση θα μετατρέψει το NSDAP (Εθνικοσοσιαλιστικό Γερμανικό Εργατικό Κόμμα) σε πολιτικό παράγοντα πρώτου μεγέθους. Αντλώντας τα μέλη του και τους ψηφοφόρους του από τα κοινωνικά εκείνα στρώματα που είχαν περισσότερο θιγεί, θα βρει οπαδούς ανάμεσα στους χωρικούς που πλήττονται από την κάμψη των αγροτικών εξαγωγών, στους μικροαστούς και μεσοαστούς[…], στους ανέργους και τους περιθωριακούς που βρίσκουν στις ναζιστικές οργανώσεις προσωρινή διέξοδο στην αθλιότητά τους, στους νέους επίσης που[…] αρπάζονται στην απελπισία τους από τη δημαγωγία του Χίτλερ. […] Μπροστά σε μια τόσο ετερόκλητη εκλογική πελατεία, στην οποία ο υποψήφιος δικτάτορας υπόσχεται τα αντιφατικότερα πράγματα, η ναζιστική προπαγάνδα κάνει θαύματα.[…] Στο εξής το ναζιστικό κόμμα αποτελεί τη σπουδαιότερη πολιτική δύναμη της χώρας.

Bernstein S. & Milza, P., *Ιστορία της Ευρώπης*, τ. 3, μτφρ. Μ. Κοκολάκης, Εκδόσεις Αλεξάνδρεια, Αθήνα 1997, σ. 77-78.